Soția boxerului britanic Tyson Fury poate fi considerată o mamă eroină, care nu se oprește din făcut copii.
Paris Fury (34 de ani) este însărcinată din nou. Cuplul are deja 7 copii: Athena (2 ani), Prince Adonis Amaziah (4 ani), Valencia (5 ani), Prince Tyson II (7 ani), Prince John James (11 ani), Venezuela (13 ani) și Prince Rico (7 luni).
Boxerul a lăsat un comentariu la o fotografie postată de soția sa, care a devenit viral: "Arăți un pic însărcinată", a scris Tyson Fury, înainte de a distribui imaginea pe profilul său, cu mesajul: "Mamă a 7 copii, încă frumoasă, puternică și sprijinul meu. Al optulea este pe drum".
Tyson Fury (35 ani) este campionul mondial al greilor în versiunea WBC.